**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKYTOJO PADĖJĖJO ETATŲ ĮVEDIMO IR FINANSAVIMO ŠVIETIMO ĮSTAIGOSE TVARKOS APRAŠO PATVIRTINIMO“** **PROJEKTO**

1. **Projekto rengimą paskatinusios priežastys.**

Šiuo sprendimo projektu siekiama nustatyti mokytojo padėjėjo etatų įvedimą ir užtikrinti šių etatų finansavimą, siekiant sudaryti sąlygas švietimo įstaigose besimokantiems specialiųjų ugdymosi poreikių turintiems mokiniams gauti specialiąją pagalbą.

1. **Parengto projekto tikslai ir uždaviniai.**

Tikslas – užtikrinti specialiosios pagalbos švietimo įstaigose teikimo veiksmingumą ir lėšų panaudojimo efektyvumą.

Uždavinys – nustatyti mokytojo padėjėjo etatų Klaipėdos miesto savivaldybės bendrojo ir ikimokyklinio ugdymo bei nevalstybinėse mokyklose įvedimo sąlygas, mokytojo padėjėjų veiklos organizavimą bei šių pareigybių etatų finansavimo šaltinius.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu veikia Klaipėdos miesto savivaldybės administracijos direktoriaus 2014 m. rugsėjo 2 d. įsakymu Nr. AD1-2606 patvirtinta komisija „Dėl auklėtojo (mokytojo) padėjėjo etatų skyrimo“. Mokytojo padėjėjo etatai gali būti finansuojami iš mokinio krepšelio lėšų, tačiau švietimo įstaigoms trūkstant lėšų, minėti etatai finansuojami Savivaldybės biudžeto ūkio lėšomis.

**4.**. **Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu būtų patvirtintos nuostatos dėl mokytojo padėjėjo etatų įsteigimo konkrečioje įstaigoje bei numatyti du finansavimo šaltiniai (mokinio krepšelio ir, esant poreikiui, Savivaldybės biudžeto ūkio lėšomis) užtikrinant specialiosios pagalbos švietimo įstaigose teikimo veiksmingumą ir lėšų panaudojimo efektyvumą.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Sprendimui įgyvendinti reikės Savivaldybės administracijos direktoriaus įsakymu patvirtinti naujos sudėties Komisiją bei minėtos Komisijos veiklos reglamentą, kurių projektus parengs Klaipėdos miesto savivaldybės Ugdymo ir kultūros departamento Švietimo skyriaus (toliau – Švietimo skyriaus) specialistai. Su nevalstybinėmis mokyklomis bus sudaromos Savivaldybės biudžeto lėšų naudojimo sutartys bei išlaidų sąmatos, kurių formas nustatys ir tvirtins Savivaldybės administracijos direktorius. Minėtų dokumentų formas parengs Klaipėdos miesto savivaldybės Ugdymo ir kultūros departamento Planavimo ir analizės skyriaus specialistai.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Savivaldybės biudžeto lėšų gali reikėti švietimo įstaigų minėtų etatų finansavimui, kai esant mokytojų padėjėjų etatų poreikiui, gali nepakakti mokinio krepšelio lėšų. Šiuo metu Savivaldybės švietimo įstaigose įsteigti 96,9 mokytojo padėjėjo etatai: 27 – specialiosiose „Medeinės“ ir Litorinos mokyklose (finansuojami iš specialiosios tikslinės dotacijos ir tai sudaro 169,325 Eur) ir 69,9 – kitose Savivaldybės švietimo įstaigose (finansuojami iš Savivaldybės biudžeto ir sudaro 425,822 Eur).

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta. Šio projekto rengimo metu pastabas, į kurias atsižvelgta, teikė Savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektas parengtas, atsižvelgus į Klaipėdos miesto savivaldybės administracijos Finansų ir turto departamento siūlymą rengti Savivaldybės tarybos sprendimą, kuriuo būtų patvirtinta tvarka dėl lėšų skyrimo Savivaldybės ir nevalstybinėms švietimo įstaigoms iš savivaldybės biudžeto lėšų. Sprendimo projektą parengė Švietimo skyriaus vyriausioji specialistė A. Dragašienė.

**10. Kiti reikalingi pagrindimai ir paaiškinimai.**

Nėra.

PRIDEDAMA. Teisės aktų, nurodytų sprendimo projekto įžangoje, išrašas, 1 lapas.

Švietimo skyriaus vyresnioji patarėja,

pavaduojanti Švietimo skyriaus vedėją Virginija Kazakauskienė